
Els atletes del Club han començat el 2022 diversificant les seves competicions per arreu i realitzant els entrenaments a la Pista d’Atletisme amb més entusiasme que mai. De l’esforç, la perseverança i el sentit de la superació personal, han de sortir sense cap dubte, els bons resultats però també, allò que és el més important: La millora personal en l’àmbit físic, psíquic i emocional.
D’altra banda, fa molt goig veure el nombrós grup en els entrenaments. Tant en el grup de grans com en el dels petits, flueixen les activitats i es van complint els objectius establerts. 
Malgrat les tardes d’un extremat fred hivernal i superant els confinaments, els nostres atletes segueixen gaudint de l’atletisme amb la mirada posada a la primavera i les proves de pista.
RESULTATS

CURSA DE MUEL A SARAGOSSA
Albert Costa, primer
El diumenge 9 de gener l’Albert Costa va encetar l’any guanyant els Màsters de la Cursa de Muel.
Aquesta població aragonesa està situada a la comarca del Camp de Carinyena que destaca, entre altres coses, pels seus vins.
 CURSA DE CORNELLÀ
El mateix diumenge 9 de gener, Càndido Ferreiro va participar en la Cursa de Reis celebrada a la població de Cornellà de Llobregat.

La Cursa es va realitzar a la distància dels 5 km.
CROS DE PINEDA
El dissabte 15 de gener van ser l’Albert Costa i Cándido Ferreiro els que van participar en el Cros de Pineda de Mar,

TRAIL DE VILANOVA
Molina i Costa, segons.
A la població de Vilanova del Camí, el diumenge 16 de gener es va disputar el Trail Pujada als Dipòsits on Mari Carmen Molina i Albert Costa van resultar els subcampions al classificar-se en la segona posició a la categoria femenina i masculina respectivament.
CROS DE LES FRANQUESES 
Dissabte 22 de gener, al Cros de Les Franqueses, els atletes del Club van competir amb moltes ganes i ho van fer molt bé.

Adrià en els Sèniors, Eva en les sub16, Nil en els sub14, Marc, Èrica, Valentina, Èlia, Itziar en Sub12, Marc, Alessandro en Sub10 i Riu en Sub6, van deixar constància del seu esforç superat el fred de la primera hora.

CURSA DE POLINYÀ
El mateix dissabte 22 de gener, a la població de Polinyà, l’atleta del Club Mari Carmen Molina ha realitzat els 10 Km de recorregut d’aquesta Cursa.
RIPOLLET
El diumenge 23, Cándido Ferreiro va participar al cros de Ripollet finalitzant el recorregut de 10 km.

CAMPIONAT CATALUNYA VILADECANS 
Rafael Cobos, medalla de bronze
A Viladecans, el diumenge 23 de gener, en Rafael Cobos va participar en el Màster de Catalunya de marxa atlètica en ruta a la distància dels 10 km.
El nostre representant va assolir la tercera plaça del pòdium i va obtenir la medalla de bronze.
El Màster Rafael Cobos, un referent de l’atletisme i ub exemple per als joves atletes. 
CROS D’AGRAMUNT
Angèlica Damoc, segona.

El mateix diumenge 23 de gener, ha tingut lloc a la població lleidatana del turró, el Cros d’Agramunt, amb la participació de la nostra atleta internacional per Romania, Angèlica Damoc.
En aquesta ocasió, amb la samarreta verd-i-blanca, Angelica ha estat la segona classificada en la cursa per a Màsters.

CATALUNYA MÀSTER INDOOR

Mari Carmen Molina, medalla.

El dissabte 29 de gener a Sabadell, tres atletes van competir obtenint tres nous Rècords Socials i una medalla de bronze en el Campionat de Catalunya Màsters en pista coberta.
Mari Carmen Molina, espectacular en els  3000m.
Albert Costa, a la mateixa distància, després de liderar la cursa en les primeres voltes va resultar el cinquè però, realitzant una important millora del Rècord Social.
Cándido Ferreiro als 60m i als 800m va acabar en la 7ena i 6ena posició, establint el Rècord en la distància curta inexistent fins el moment.
CROS D’ARBECA

Angèlica Damoc, medalla.

El Cros d’Arbeca 2022 a la Comarca de Les Garrigues va ser l’escenari per la segona posició de l’Angèlica en la prova Open disputada aquest diumenge 30 de gener.

CROS DE LA ROCA

Eva Martínez i Júlia Carballo, medallistes
Acabem el mes de gener amb la participació dels atletes de l’Escola d’Atletisme que van anar a participar al Cros de La Roca del Vallès.

Les bones classificacions dels nostres joves atletes va tenir el màxim esplendor amb la segona i tercera posició en U16 de Eva i Júlia.

Martí, Èrika, Nil, Marc, Alessandro, Roger, Marc, Sergi i Riu, van completar l’actuació dels nostres atletes.
INTERVIU EVA MARTNEZ

«L’atletisme m’omple de felicitat i m’encanta»

Entrevista a l’atleta cadet de l’Escola d’Atletisme.

Redac. CABM: Estem a les Franqueses amb l’Eva Martínez que ha acabat de córrer
el cros i tenim unes preguntes per ella.

Després de la Cursa del Remei, cros de Mollet i cros de Sant Celoni, avui
ens trobem a les Franqueses. Com expliques la teva cursa d’avui?

Eva:  Doncs m’he sentit amb molts nervis, com de costum, però ha estat
molt divertida, ha estat molt xula, i amb moltes ganes de continuar i fer
més competicions.

Redac. CABM:  Últimament, se’t veu una progressió molt destacada. Com valores el
teu progrés?

Eva: Doncs estic molt orgullosa d’aquest progrés que he estat fent des
d’un primer dia i m’agradaria continuar progressant més.

Redac. CABM: Tu ets una referent de l’Escola d’Atletisme, juntament amb en Nil
Romero, per l’experiència i pels anys que porteu. Com valores liderar
l’equip femení i com veus a la resta de companys i companyes?

Eva: Liderar l’equip femení és una cosa que em fa sentir molt orgullosa de
mi mateixa, és a dir, m’anima molt a seguir. I el que opino sobre els
altres companys és que m’encanta com estan sempre, amb molta alegria i
ganes de concursar. Ho fan molt bé i cada dia milloren moltíssim.

Redac. CABM: Com esteu plantejant ara les curses de cros amb el teu entrenador
Adrià? Ara ja en portem unes quantes.

Eva: Doncs sempre vinc amb nervis, però abans d’anar a la línia de sortida
l’Adrià sempre ens anima a continuar, sempre ens anima a acabar la carrera
i a deixar els nervis a un costat i que siguem nosaltres mateixos. Això
m’anima moltíssim i fa que em marxin tots els nervis.

Redac. CABM: I per acabar, ara, després de totes aquestes curses que portem,
quins són els objectius que et marques tu com a atleta?

Eva: Doncs sincerament, seguir amb l’atletisme i continuar millorant
moltíssim, ja que és una cosa que m’omple de molta felicitat i m’encanta, i
sobretot fer-ho amb els meus companys.

Redac. CABM: Fantàstic, Eva. Moltes gràcies.
